title: 2015 m. balandžio 10 d. Europos Centrinio Banko sprendimas (ES) 2015/727 dėl visos metinių priežiūros mokesčių sumos už pirmą mokestinį laikotarpį ir už 2015 m. (ECB/2015/17)

text:
6.5.2015

               LT

               Europos Sąjungos oficialusis leidinys

               L 115/36

         EUROPOS CENTRINIO BANKO SPRENDIMAS (ES) 2015/727
   2015 m. balandžio 10 d.
   dėl visos metinių priežiūros mokesčių sumos už pirmą mokestinį laikotarpį ir už 2015 m. (ECB/2015/17)
   EUROPOS CENTRINIO BANKO VALDANČIOJI TARYBA,
   atsižvelgdama į 2014 m. spalio 22 d. Europos Centrinio Banko reglamentą (ES) Nr. 1163/2014 dėl priežiūros mokesčių (ECB/2014/41) (1), o ypač į jo 9 straipsnį ir 16 straipsnio 1 dalį,
   kadangi:

               (1)

               Europos Centrinis Bankas (ECB) turi nuspręsti dėl visos taikytinos metinių priežiūros mokesčių sumos kiekvienai prižiūrimų subjektų ir prižiūrimų grupių kategorijai, išleisdamas pranešimus apie mokestį, ir turi paskelbti šią informaciją savo interneto svetainėje iki atitinkamo mokestinio laikotarpio balandžio 30 d.;

               (2)

               pranešimas apie mokestį pirmam mokestiniam laikotarpiui, t. y. 2014 m. lapkričio–gruodžio mėn., turi būti pateikiamas kartu su pranešimu apie mokestį 2015 m. mokestiniam laikotarpiui. Todėl visa 2015 m. taikoma metinių priežiūros mokesčių suma turėtų atspindėti ECB išlaidas, patirtas vykdant jo priežiūros uždavinius nuo 2014 m. lapkričio mėn.;

               (3)

               šios išlaidos – tai, visų pirma, išlaidos, tiesiogiai susijusios su ECB priežiūros uždaviniais, pvz., svarbių subjektų priežiūra, stebėjimu, kaip vykdoma mažiau svarbių subjektų priežiūra, ir horizontaliųjų uždavinių vykdymu bei specializuotų paslaugų teikimu. Į jas įskaitomos ir netiesiogiai su ECB priežiūros uždaviniais susijusios išlaidos, pvz., ECB paramos funkcijų teikiamos paslaugos, įskaitant patalpų, žmogiškųjų išteklių valdymo ir informacinių technologijų paslaugas;

               (4)

               apskaičiuojant metinį priežiūros mokestį, kuris mokamas už kiekvieną prižiūrimą subjektą arba prižiūrimą grupę, visos sąnaudos padalijamos į dvi dalis: svarbūs subjektai ir grupės bei mažiau svarbūs subjektai ir grupės. Sąnaudos padalytos atsižvelgiant į tai, kaip išlaidos pasiskirsčiusios tarp atitinkamų funkcinių sričių, kurios atlieka tiesioginę svarbių prižiūrimų subjektų priežiūrą ir netiesioginę mažiau svarbių prižiūrimų subjektų priežiūrą;

               (5)

               išlaidos, susijusios su bankų priežiūros uždaviniais, ECB patirtos pirmu mokestiniu laikotarpiu ir atgaunamos per priežiūros mokesčius, buvo įtrauktos į ECB 2014 m. finansines ataskaitas (2);

               (6)

               numatomos metinės išlaidos 2015 m. mokestiniam laikotarpiui apskaičiuojamos pagal patvirtintą ECB biudžetą, atsižvelgiant į visus numatomų ECB patiriamų metinių išlaidų pokyčius, kurie buvo žinomi rengiant šį sprendimą,

         PRIĖMĖ ŠĮ SPRENDIMĄ:
   1 straipsnis
   Apibrėžtys
   Šiame sprendime taikomos Europos Centrinio Banko reglamente (ES) Nr. 468/2014 (ECB/2014/17) (3) ir Reglamente (ES) Nr. 1163/2014 (ECB/2014/41) pateiktos apibrėžtys.
   2 straipsnis
   Visa metinių priežiūros mokesčių suma už pirmą mokestinį laikotarpį ir už 2015 m.
   1.   Visa metinių priežiūros mokesčių suma už pirmą mokestinį laikotarpį ir už 2015 m. yra 325 986 085 eurai, kuri atitinka 2014 m. lapkričio mėn. ir gruodžio mėn. faktines ECB išlaidas ir numatomas ECB metines išlaidas už 2015 m., nurodytas šio sprendimo I priede.
   2.   Kiekvienos kategorijos prižiūrimi subjektai ir prižiūrimos grupės moka visą metinių priežiūros mokesčių sumą, kaip nustatyta šio sprendimo II priede.
   3 straipsnis
   Įsigaliojimas
   Šis sprendimas įsigalioja 2015 m. balandžio 29 d.

      Priimta Frankfurte prie Maino 2015 m. balandžio 10 d.

            ECB Pirmininkas

         Mario DRAGHI

      (1)  OL L 311, 2014 10 31, p. 23.

      (2)  2015 m. vasario mėn. paskelbta ECB interneto svetainėje www.ecb.europa.eu.

      (3)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

      I PRIEDAS

                  (EUR)

                  2014 m.

                  2015 m.

                  Iš viso

                  Darbo užmokestis ir kitos išmokos

                  18 456 945

                  151 665 635

                  170 122 580

                  Nuoma ir pastatų priežiūra

                  2 199 243

                  22 563 517

                  24 762 760

                  Kitos veiklos išlaidos

                  9 316 824

                  121 783 921

                  131 100 745

                  Iš viso

                  29 973 012

                  296 013 073

                  325 986 085

      II PRIEDAS

                  (EUR)

                  2014 m.

                  2015 m.

                  Iš viso

                  Priežiūros mokesčiai

                  29 973 012

                  296 013 073

                  325 986 085

                  iš jų:

                  svarbių subjektų arba svarbių grupių mokesčiai

                  25 622 812

                  264 068 941

                  289 691 753

                  mažiau svarbių subjektų arba mažiau svarbių grupių mokesčiai

                  4 350 200

                  31 944 132

                  36 294 332


title: European Parliament decision electing the nominated Commission

text:
Svarbus teisinis pranešimas

|

32004D0064(01)

Oficialusis leidinys 201 E , 18/08/2005 p. 0115 - 0115

		P6_TA(2004)0064Komisijos rinkimai (Sprendimas)Europos Parlamento sprendimas dėl pasiūlytos Komisijos išrinkimoEuropos Parlamentas,- atsižvelgdamas į EB sutarties 214 straipsnio 2 dalį ir Euratomo sutarties 127 straipsnio 2 dalį,- atsižvelgdamas į Darbo tvarkos taisyklių 99 straipsnį,- atsižvelgdamas į 2004 m. birželio 29 d. valstybių ar vyriausybių vadovų sudėties Tarybos sprendimą 2004/536/EB [1] pasiūlyti José Manuel Durão Barroso į Komisijos pirmininko pareigas,- atsižvelgdamas į savo 2004 m. liepos 22 d. sprendimą dėl José Manuel Durão Barroso išrinkimo Komisijos pirmininku [2],- atsižvelgdamas į 2004 m. rugsėjo 13 d. Tarybos sprendimą 2004/642/EB, Euratomas [3], parengtą bendru sutarimu su išrinktu į Komisijos pirmininko pareigas asmeniu, dėl asmenų, kuriuos Taryba ketina skirti Komisijos nariais,- atsižvelgdamas į 2004 m. lapkričio 5 d. Tarybos sprendimą 2004/753/EB, Euratomas [4], parengtą bendru sutarimu su išrinktu į Komisijos pirmininko pareigas asmeniu, dėl asmenų, kuriuos Taryba ketina skirti Komisijos nariais,- atsižvelgdamas į 2004 m. rugsėjo 27 d. - spalio 11 d. ir 2004 m. lapkričio 15- 16 d. pasiūlytų Komisijos narių klausymus atsakinguose Parlamento komitetuose,- atsižvelgdamas į 2004 m. spalio 21 d. ir 2004 m. lapkričio 5 d. vykusias Pirmininkų sueigos ir išrinkto Komisijos pirmininko diskusijas,- atsižvelgdamas į 2004 m. lapkričio 16 d. Pirmininkų sueigos svarstymus,- atsižvelgdamas į išrinkto Komisijos pirmininko per 2004 m. spalio 26 ir 27 d. bei 2004 m. Lapkričio 17 ir 18 d. plenarinius posėdžius padarytus pareiškimus,1. išrenka Komisiją kadencijai nuo 2004 m. lapkričio 22 d. iki 2009 m. spalio 31 d.;2. paveda Pirmininkui perduoti šį sprendimą Tarybai.[1] OL L 236, 2004 7 7, p. 15.[2] Šios dienos protokolas, P6_PV(2004)07-22, 8.2 punktas.[3] OL L 294, 2004 9 17, p. 30.[4] OL L 333, 2004 11 9, p. 12.--------------------------------------------------


title: 2005 m. birželio 17 d. ELPA priežiūros institucijos sprendimas Nr. 144/05/KOL, penkiasdešimtąjį kartą iš dalies keičiantis procedūrines ir esmines taisykles valstybės pagalbos srityje pakartotinai įteisinant 17 A skyrių dėl trumpalaikių eksporto kreditų draudimo

text:
10.11.2005

               LT

               Europos Sąjungos oficialusis leidinys

               L 294/9

         ELPA PRIEŽIŪROS INSTITUCIJOS SPRENDIMAS

   Nr. 144/05/KOL
   2005 m. birželio 17 d.
   penkiasdešimtąjį kartą iš dalies keičiantis procedūrines ir esmines taisykles valstybės pagalbos srityje pakartotinai įteisinant 17 A skyrių dėl trumpalaikių eksporto kreditų draudimo
   ELPA PRIEŽIŪROS INSTITUCIJA
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 Protokolą,
   ATSIŽVELGDAMA Į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį, 5 straipsnio 2 dalies b punktą ir 3 Protokolo I dalies 1 straipsnį,
   KADANGI pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 dalies b punktą ELPA priežiūros institucija teikia pranešimus arba gaires dėl klausimų, nagrinėjamų EEE susitarime, jei tai aiškiai numatyta tame Susitarime arba Institucijos ir Teismo susitarime arba jei ELPA priežiūros institucija mano, kad tai būtina,
   PRISIMINDAMA Procedūrines ir esmines taisykles valstybės pagalbos srityje (3), kurias 1994 m. sausio 19 d. priėmė ELPA priežiūros institucija (4),
   KADANGI 2004 m. gruodžio 11 d. Europos Bendrijų Komisija (5) paskelbė komunikatą dėl Komunikato dėl trumpalaikių eksporto kreditų draudimo galiojimo pratęsimo (6),
   KADANGI šis komunikatas taip pat svarbus Europos ekonominei erdvei,
   KADANGI Komunikatą dėl trumpalaikių eksporto kreditų draudimo atitinkančios taisyklės buvo įtrauktos į Valstybės pagalbos gairių 17 A skyrių,
   KADANGI Valstybės pagalbos gairių 17 A skyrius neteko galios 2004 m. gruodžio 31 d.,
   KADANGI reikia užtikrinti vienodą EEE valstybės pagalbos taisyklių taikymą visoje Europos ekonominėje erdvėje,
   KADANGI, pagal EEE susitarimo XV priedo pabaigos II punktą, kurio antraštė „BENDRA“, ELPA priežiūros institucija, pasikonsultavusi su EB Komisija, turi priimti teisės aktus, kurie atitiktų EB Komisijos priimtuosius,
   PASIKONSULTAVUSI su EB Komisija,
   PRISIMINDAMA kad ELPA priežiūros institucija pasikonsultavo su ELPA valstybėmis šiuo klausimu 2005 m. balandžio 22 d. Islandijai, Lichtenšteinui ir Norvegijai skirtuose laiškuose,
   PRIĖMĖ ŠĮ SPRENDIMĄ:

               1)

               Valstybės pagalbos gairės iš dalies keičiamos pakartotinai įteisinant 17 A skyrių dėl trumpalaikių eksporto kreditų draudimo. Pakartotinai įteisintas Valstybės pagalbos gairių 17 A skyrius galios iki 2005 m. gruodžio 31 d. Valstybės pagalbos gairių 17 A skyrius pateikiamas šio sprendimo priede (7).

               2)

               Sprendimas paskelbiamas Europos Sąjungos oficialiojo leidinio EEE skiltyje ir EEE priede.

               3)

               ELPA valstybės informuojamos laišku, pridedant šio sprendimo ir priedo kopiją.

               4)

               EB Komisija informuojama, laikantis EEE susitarimo 27 Protokolo d punkto, atsiunčiant šio sprendimo ir jo priedo kopiją.

               5)

               Šis sprendimas yra autentiškas anglų kalba.

      Priimta Briuselyje, 2005 m. birželio 17 d.

            ELPA priežiūros institucijos vardu

         Einar M. BULL

            Pirmininkas

         Bernd HAMMERMANN

            Kolegijos narys

      (1)  Toliau – EEE susitarimas.

      (2)  Toliau – Institucijos ir Teismo susitarimas.

      (3)  Toliau – Valstybės pagalbos gairės.

      (4)  Gairės dėl EEE susitarimo 61 ir 62 straipsnių taikymo ir aiškinimo, priimtos ir paskelbtos ELPA priežiūros institucijos 1994 m. sausio 19 d., paskelbtos OL L 231, 1994 9 3, p. 1, ir OL Nr. 32 EEE priede, 1994 9 3, su paskutiniais pakeitimais, padarytais Institucijos sprendimu Nr. 371/04/COL, paskelbtu OL L 63, 2005 3 10, p. 29, ir OL Nr. 11 EEE priede, 2005 3 10 (toliau – Valstybės pagalbos gairės).

      (5)  Toliau – EB Komisija.

      (6)  Komisijos komunikatas dėl Komisijos komunikato valstybėms narėms galiojimo pratęsimo pagal EB sutarties 93 straipsnio 1 dalį, taikant Sutarties 92 ir 93 straipsnius trumpalaikių eksporto kreditų draudimui, paskelbtas OL C 307, 2004 12 11, p. 12.

      (7)  Šio sprendimo priedas nėra paskelbtas Europos Sąjungos oficialiajame leidinyje. Visas nepakeisto Valstybės pagalbos gairių 17 A skyriaus tekstas yra pateikiamas OL L 120, 1998 4 23, p. 27.


title: 1999 m. gegužės 31 d. Tarybos ir Komisijos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, sudarymo

text:
Svarbus teisinis pranešimas

|

31999D0593

Oficialusis leidinys L 229 , 31/08/1999 p. 0001 - 0002

		Tarybos ir Komisijos sprendimas1999 m. gegužės 31 d.dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, sudarymo(1999/593/EB, EAPB, Euratomas)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį ir 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 308 straipsnius, siejant su 300 straipsnio 2 dalies antru sakiniu ir 300 straipsnio 3 dalies antra pastraipa,atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,atsižvelgdamos į Komisijos pasiūlymą,atsižvelgdamos į Europos Parlamento sutikimą [1],pasikonsultavusios su EAPB konsultaciniu komitetu ir gavusios Tarybos pritarimą,atsižvelgdamos į pagal Europos atominės energijos bendrijos steigimo sutarties 101 straipsnį pareikštą Tarybos patvirtinimą,(1) kadangi 1996 m. birželio 21 d. Florencijoje pasirašyto Partnerystės ir bendradarbiavimo susitarimo, nustatančio partnerystę tarp Europos Bendrijų bei jų valstybių narių ir Uzbekistano Respublikos, sudarymas padės įgyvendinti Europos bendrijos tikslus;(2) kadangi to Susitarimo tikslas yra sustiprinti ryšius, sukurtus, pirmiausia, Susitarimu tarp Europos ekonominės bendrijos bei Europos atominės energijos bendrijos ir Tarybų Socialistinių Respublikų Sąjungos dėl prekybos ir komercinio bei ekonominio bendradarbiavimo, kuris buvo pasirašytas 1989 m. gruodžio 18 d. ir patvirtintas Sprendimu 90/116/EEB [2];(3) kadangi tam tikri įsipareigojimai, numatyti Partnerystės ir bendradarbiavimo susitarime ir nepatenkantys į Bendrijos prekybos politikos taikymo sritį, daro ar gali daryti poveikį priimtų Bendrijos aktų nustatytoms priemonėms įsteigimo teisės, transporto ir režimo taikymo įmonėms srityse;(4) kadangi minėtas Susitarimas nustato Europos bendrijai tam tikras prievoles, susijusias su kapitalo judėjimu ir mokėjimais tarp Bendrijos ir Uzbekistano Respublikos;(5) kadangi, be to, minėtas Susitarimas daro poveikį 1990 m. liepos 23 d. Tarybos direktyvai 90/434/EEB dėl bendros mokesčių sistemos, taikomos įvairių valstybių narių įmonių jungimuisi, skaidymui, turto perleidimui ir keitimuisi akcijomis [3], ir 1990 m. liepos 23 d. Tarybos direktyvai 90/435/EEB dėl bendrosios mokesčių sistemos, taikomos skirtingų valstybių narių patronuojančioms ir dukterinėms bendrovėms [4], kurios remiasi Europos bendrijos steigimo sutarties 94 straipsniu, todėl šis straipsnis turi būti naudojamas kaip teisinis pagrindas;(6) kadangi tam tikros minėto Susitarimo nuostatos nustato Bendrijai prievoles paslaugų, peržengiančių tarpvalstybinės sistemos ribas, teikimo srityje;(7) kadangi tam tikrų minėto Susitarimo nuostatų, kurias Bendrija turi įgyvendinti, atžvilgiu Europos bendrijos steigimo sutartis nenumato jokių specialių galių; kadangi dėl to yra būtina taikyti Europos Bendrijos steigimo sutarties 308 straipsnį,NUSPRENDĖ:1 straipsnisPartnerystės ir bendradarbiavimo susitarimas, nustatantis partnerystę tarp Europos Bendrijų bei jų valstybių narių ir Uzbekistano Respublikos, kartu su Protokolu, Deklaracijomis ir pasikeitimu raštais, yra tvirtinami Europos bendrijos, Europos anglių ir plieno bendrijos ir Europos atominės energetikos bendrijos vardu.Tekstai pridedami prie šio sprendimo.2 straipsnis1. Poziciją, kurios Bendrija turi laikytis Bendradarbiavimo taryboje ir Bendradarbiavimo komitete, kai pastarąjį Bendradarbiavimo taryba įgalios veikti, nustato Taryba, gavusi Komisijos pasiūlymą arba, tam tikrais atvejais, Komisija, vadovaudamosi atitinkamomis Europos bendrijos, Europos anglių ir plieno bendrijos ir Europos atominės energijos bendrijos steigimo sutarčių nuostatomis.2. Remiantis Partnerystės ir bendradarbiavimo susitarimo 79 straipsniu, Tarybos pirmininkas pirmininkauja Bendradarbiavimo tarybai ir pristato Bendrijos poziciją. Komisijos atstovas pirmininkauja Bendradarbiavimo komitetui pagal jos darbo tvarkos taisykles ir pristato Bendrijos poziciją.3. Sprendimą paskelbti Bendradarbiavimo tarybos ir Bendradarbiavimo komiteto rekomendacijas Europos Bendrijų oficialiajame leidinyje kiekvienu konkrečiu atveju priima Taryba ir Komisija.3 straipsnisTarybos pirmininkas Europos bendrijos vardu pateikia Susitarimo 101 straipsnyje nurodytą pranešimą. Komisijos primininkas pateikia tokį pranešimą Europos anglių ir plieno bendrijos ir Europos atominės energijos bendrijos vardu.Priimta Briuselyje, 1999 m. gegužės 31 d.Komisijos varduPirmininkasJ. SanterTarybos varduPirmininkasO. Schily[1] OL C 175, 1999 6 21, p. 432.[2] OL L 68, 1990 3 15, p. 1.[3] OL L 225, 1990 8 20, p. 1.[4] OL L 225, 1990 8 20, p. 6.--------------------------------------------------


title: 2017 m. rugpjūčio 4 d. Tarybos sprendimas (BUSP) 2017/1424, kuriuo remiama ESBO veikla, kad būtų sumažintas neteisėtos prekybos šaulių ir lengvaisiais ginklais bei įprastiniais šaudmenimis ir pernelyg didelio jų susikaupimo pavojus buvusiojoje Jugoslavijos Respublikoje Makedonijoje ir Gruzijoje

text:
5.8.2017

               LT

               Europos Sąjungos oficialusis leidinys

               L 204/82

         TARYBOS SPRENDIMAS (BUSP) 2017/1424
   2017 m. rugpjūčio 4 d.
   kuriuo remiama ESBO veikla, kad būtų sumažintas neteisėtos prekybos šaulių ir lengvaisiais ginklais bei įprastiniais šaudmenimis ir pernelyg didelio jų susikaupimo pavojus buvusiojoje Jugoslavijos Respublikoje Makedonijoje ir Gruzijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
   kadangi:

               (1)

               2005 m. gruodžio 15 ir 16 d. Europos Vadovų Taryba priėmė ES kovos su neteisėtu šaulių ir lengvųjų ginklų (toliau – ŠLG) bei jų šaudmenų kaupimu ir prekyba jais strategiją (ES ŠLG strategija). ES ŠLG strategijoje pabrėžta, kad siekiant kuo labiau sumažinti neteisėtos prekybos ŠLG bei pernelyg didelio jų susikaupimo keliamą pavojų ypač daug dėmesio turėtų būti skiriama didžiulėms ŠLG atsargoms, sukauptoms tam tikrose Rytų ir Pietryčių Europos dalyse, ir ŠLG platinimo konfliktų zonose būdams;

               (2)

               vienas iš ES ŠLG strategijoje nustatytų tikslų – veiksmingo daugiašališkumo skatinimas siekiant sukurti tarptautinius, regioninius arba Sąjungos ir jos valstybių narių vidaus mechanizmus, skirtus kovai su ŠLG ir jų šaudmenų pasiūla ir destabilizuojančiu plitimu. ES ŠLG strategijos veiksmų plane kaip viena iš regioninių organizacijų, su kuria turėtų būti plėtojamas bendradarbiavimas, išskiriama Europos saugumo ir bendradarbiavimo organizacija (ESBO);

               (3)

               ES ŠLG strategijoje yra specialių nuostatų dėl paramos, kuri turi būti teikiama ESBO veiklai siekiant kovoti su neteisėta prekyba ŠLG ir jų šaudmenimis ir sunaikinti ESBO veikloje dalyvaujančiose valstybėse esančias perteklines atsargas. Visų pirma Sąjunga dalyvauja dedant pastangas sumažinti ŠGL ir įprastinių šaudmenų perteklines atsargas, likusias nuo Šaltojo karo laikų Rytų Europoje, bendradarbiaudama su ESBO, kurios pagalbos paprašė atitinkamos ESBO veikloje dalyvaujančios valstybės;

               (4)

               2000 m. ESBO veikloje dalyvaujančios valstybės priėmė dokumentą dėl ŠLG, kuriuo įsipareigojo kovoti su neteisėta prekyba ŠLG visais jos aspektais. Tame dokumente taip pat pabrėžiamos destabilizuojančios pasekmės, kurių gali turėti perteklinis ŠLG susikaupimas ir prastas atsargų valdymas bei prastas saugumas nacionaliniam, regioniniam ir tarptautiniam saugumui;

               (5)

               be to, 2003 m. ESBO veikloje dalyvaujančios valstybės priėmė ESBO dokumentą dėl įprastinių šaudmenų atsargų, kuriuo pripažino pernelyg didelio įprastinių šaudmenų susikaupimo keliamą pavojų saugumui ir saugai. Siekdamos pašalinti šį pavojų, jos nusprendė nustatyti praktinę pagalbos teikimo procedūrą, taikomą naikinant įprastinių šaudmenų perteklių ir (arba) atnaujinant atsargų valdymo ir saugumo praktiką;

               (6)

               ESBO dokumentuose dėl ŠGL ir dėl įprastinių šaudmenų atsargų naikinimas nurodomas kaip tinkamiausias ŠLG ir įprastinių šaudmenų pertekliaus šalinimo metodas;

               (7)

               2016 m. buvusioji Jugoslavijos Respublika Makedonija ir Gruzija kreipėsi į ESBO veikloje dalyvaujančias valstybes ESBO bendradarbiavimo saugumo srityje forume prašydamos pagalbos pagal ESBO dokumentus dėl ŠLG ir dėl įprastinių šaudmenų didinant su ŠLG susijusį saugumą ir veiksmingiau naikinant įprastinius šaudmenis;

               (8)

               Sąjunga anksčiau parėmė ESBO veiklą priimdama Tarybos sprendimą 2012/662/BUSP (1). Pagal tą sprendimą, kurio įgyvendinimas baigėsi 2015 m., buvo finansuojama tokia veikla kaip ŠLG pertekliaus sunaikinimas, ginklų atsargų saugumo ir valdymo tobulinimas, atitinkamų ginklų apskaitos priemonių kūrimas ir įprastinės ginkluotės perdavimų kontrolės griežtinimas;

               (9)

               2016 m. gruodžio 19 d. Taryba priėmė Sprendimą (BUSP) 2016/2356 (2). Naujame Pietryčių ir Rytų Europos šaulių ir lengvųjų ginklų kontrolės tarpininkavimo mechanizmo (SEESAC) projekto etape bus remiamasi Tarybos sprendimo 2013/730/BUSP (3) įgyvendinimo rezultatais, kartu laikantis holistinio požiūrio kovojant su ŠLG keliama grėsme regione. Visų pirma vykdant projektą bus koordinuojama su iniciatyvomis buvusiojoje Jugoslavijos Respublikoje Makedonijoje, kuriomis siekiama sustiprinti policijos atsargų valdymo pajėgumus,

         PRIĖMĖ ŠĮ SPRENDIMĄ
   1 straipsnis
   1.   Siekdama propaguoti taiką ir saugumą bei veiksmingą daugiašališkumą pasauliniu ir regioniniu lygiais Sąjunga siekia šių tikslų:

               —

               stiprinti taiką ir saugumą Sąjungos kaimynystėje mažinant neteisėtos prekybos ir pernelyg didelio ŠLG ir įprastinių šaudmenų susikaupimo keliamą pavojų ESBO regione,

               —

               remti veiksmingą daugiašališkumą regioniniu lygiu remiant ESBO veiksmus, kuriais užkertamas kelias neteisėtai prekybai ŠLG ir įprastiniais šaudmenimis ir pernelyg dideliam jų kaupimui.

         2.   Siekdama įgyvendinti 1 dalyje nurodytus tikslus, Sąjunga imasi šių priemonių:

               —

               neteisėto ŠLG platinimo buvusiojoje Jugoslavijos Respublikoje Makedonijoje pavojaus mažinimo,

               —

               šaudmenų pertekliaus naikinimo Gruzijoje.

         Išsamus šioje dalyje nurodytų projektų aprašymas pateiktas priede.
   2 straipsnis
   1.   Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) yra atsakingas už šio sprendimo įgyvendinimą.
   2.   1 straipsnio 2 dalyje nurodytų projektų techninį įgyvendinimą vykdo ESBO sekretoriatas.
   3.   ESBO sekretoriatas savo užduotis atlieka vyriausiojo įgaliotinio atsakomybe. Šiuo tikslu vyriausiasis įgaliotinis sudaro būtinus susitarimus su ESBO sekretoriatu.
   3 straipsnis
   1.   1 straipsnio 2 dalyje nurodytam projektui įgyvendinti skiriama orientacinė finansavimo suma yra 1 353 878,52 EUR.
   2.   Išlaidos, finansuojamos iš 1 dalyje nustatytos sumos, valdomos laikantis Sąjungos bendrajam biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tinkamai valdomos. Šiuo tikslu ji sudaro finansavimo susitarimą su ESBO sekretoriatu. Šiame finansavimo susitarime nustatoma, jog ESBO sekretoriatas turi užtikrinti Sąjungos įnašo matomumą atsižvelgiant į jo dydį.
   4.   Komisija stengiasi, kad 3 dalyje nurodytas finansavimo susitarimas būtų sudarytas kuo greičiau po šio sprendimo įsigaliojimo. Ji praneša Tarybai apie visus sunkumus to proceso metu ir finansavimo susitarimo sudarymo datą.
   4 straipsnis
   Vyriausiasis įgaliotinis praneša Tarybai apie šio sprendimo įgyvendinimą teikdamas reguliarias ataskaitas, kurias parengia ESBO sekretoriatas. Šios ataskaitos sudaro Tarybos atliekamo įvertinimo pagrindą. Komisija teikia ataskaitas, susijusias su 1 straipsnio 2 dalyje nurodytų projektų įgyvendinimo finansiniais aspektais.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti praėjus 36 mėnesiams nuo 3 straipsnio 3 dalyje nurodyto finansavimo susitarimo sudarymo datos. Tačiau šis sprendimas netenka galios praėjus šešiems mėnesiams nuo jo įsigaliojimo datos, jeigu iki to laiko nesudaromas pirmiau nurodytas finansavimo susitarimas.

      Priimta Briuselyje 2017 m. rugpjūčio 4 d.

            Tarybos vardu

            Pirmininkas

         M. MAASIKAS

      (1)  2012 m. spalio 25 d. Tarybos sprendimas 2012/662/BUSP, kuriuo remiama neteisėtos prekybos šaulių ir lengvaisiais ginklais bei perteklinio jų kaupimo pavojaus Europos saugumo ir bendradarbiavimo organizacijos (ESBO) regione mažinimo veikla (OL L 297, 2012 10 26, p. 29).

      (2)  2016 m. gruodžio 19 d. Tarybos sprendimas (BUSP) 2016/2356 dėl paramos SEESAC nusiginklavimo ir ginklų kontrolės veiklai Pietryčių Europoje pagal ES kovos su neteisėtu šaulių ir lengvųjų ginklų (ŠLG) bei jų šaudmenų kaupimu ir prekyba jais strategiją (OL L 348, 2016 12 21, p. 60).

      (3)  2013 m. gruodžio 9 d. Tarybos sprendimas 2013/730/BUSP dėl paramos SEESAC nusiginklavimo ir ginklų kontrolės veiklai Pietryčių Europoje pagal ES kovos su neteisėtu šaulių ir lengvųjų ginklų (ŠLG) bei jų šaudmenų kaupimu ir prekyba jais strategiją (OL L 332, 2013 12 11, p. 19).

      PRIEDAS
      1.   Bendra informacija
      2016 m. dvi ESBO veikloje dalyvaujančios valstybės – buvusioji Jugoslavijos Respublika Makedonija ir Gruzija – paprašė paramos veiklai, susijusiai su didesniu šaulių ir lengvųjų ginklų (ŠLG) saugumu ir įprastinių šaudmenų pertekliaus šalinimu.
      2016 m. buvusioji Jugoslavijos Respublika Makedonija pranešė apie tai, kad jai reikia pagalbos siekiant padidinti ŠLG ir šaudmenų sandėlių fizinį ir IT saugumą 15 pasienio policijos nuovadų ir viename regioniniame pasienio reikalų centre. Be to, prašyme nurodytas poreikis didinti Vidaus reikalų ministerijos (VRM) pajėgumus gerinant tarnybinių ginklų atsargų valdymo procedūras. ESBO misija Skopjėje nuolat teikė paramą VRM saugumo srityje sudarydama palankesnes sąlygas bendroms tarpvalstybinėms pratyboms, rengdama mokymo kursus kovos su organizuotu nusikalstamumu, stebėdama „žaliąją“ sieną, vykdydama veidų atpažinimą ir profiliavimą. Remdamasi esamu bendradarbiavimu, VRM ESBO misiją Skopjėje nurodė kaip vieną iš partnerių įgyvendinant saugumo didinimą ir pajėgumų stiprinimą.
      Po Šaltojo karo Gruzijos gynybos ministerijai liko didelės sovietmečio įprastinių šaudmenų atsargos. Tam tikras šių atsargų kiekis buvo sumažintas dedant nacionalines pastangas, taip pat vykdant tarptautinius ir dvišalius pagalbos projektus. Taip 2005–2013 m. buvo užbaigti trys valdomųjų ir nevaldomųjų raketų sunaikinimo projektai, kuriuos rėmė NATO techninio aprūpinimo ir tiekimo agentūra ir JAV valstybės departamentas. 2007 m., 2011 m. ir 2012 m. ESBO taip pat rėmė likusio orlaivių valdomųjų ir nevaldomųjų raketų ir jų pavojingų sudedamųjų dalių pertekliaus panaudojimo, perdirbimo ir pašalinimo projektus; jie buvo remiami ir pagal JT vystymosi programą. Be to, 2012–2016 m. ESBO teikė paramą, skirtą kasetinių šaudmenų, bombų ir artilerijos sviedinių naikinimui.
      2016 m. Gruzija pateikė naują pagalbos prašymą ESBO Bendradarbiavimo saugumo srityje forumui dėl 461 tonos įprastinių šaudmenų pertekliaus, įskaitant 121 toną artilerijos sviedinių ir 340 tonų bombų, šalinimo. Nors šiuo metu ESBO nevykdo veiklos Gruzijoje, ši organizacija pasiekė sėkmingų rezultatų įgyvendinant šaudmenų šalinimo projektus šioje šalyje. ESBO ir Gruzija nustatė bendradarbiavimo sistemą parengdamos „Gruzijos karinėse bazėse esančių pasenusių, nurašytų ir nebenaudojamų šaudmenų demilitarizavimo darbų programą“. 2014 m. balandžio mėn. ESBO sekretoriatas ir Gruzija pasirašė susitarimo memorandumą, kuriuo reglamentuojamos papildomos su šios programos įgyvendinimu susijusios nuostatos.
      Tęsiant sėkmingą Sprendimo 2012/662/BUSP įgyvendinimą, dabartiniuose projektuose ypač daug dėmesio skiriama tolesniam nacionalinės ŠLG ir šaudmenų kontrolės stiprinimui ir paramai buvusiajai Jugoslavijos Respublikai Makedonijai ir Gruzijai vykdant savo tarptautinius įsipareigojimus šioje srityje.
      2.   Bendras tikslas
      Didinti saugumą Pietryčių Europos ir Pietų Kaukazo regionuose mažinant ŠLG ir įprastinių šaudmenų nekontroliuojamo platinimo keliamą grėsmę.
      3.   Projektų aprašymas
      Projektai grindžiami ankstesne ir šiuo metu vykdoma ESBO veikla, kuria siekiama sumažinti atsargų perteklių, padidinti saugumą ir užkirsti kelią ŠLG ir šaudmenų vagystei, tokiu būdu prisidedant prie kovos su terorizmu pastangų sudarant sąlygas ESBO veikloje dalyvaujančioms valstybėms pašalinti vieną iš tiekimo teroristų tinklams šaltinių.
      3.1.   1 projektas. Neteisėto ŠLG platinimo buvusiojoje Jugoslavijos Respublikoje Makedonijoje pavojaus mažinimas
      3.1.1.   Tikslas
      Didinti buvusiosios Jugoslavijos Respublikos Makedonijos VRM pajėgumus užtikrinti jos ŠLG ir šaudmenų atsargų saugumą tokiu būdu mažinant jų neteisėto platinimo, be kita ko, terorizmo tikslais, pavojų.
      3.1.2.   Aprašymas
      ESBO skirtame pagalbos prašyme VRM nurodė, kad ŠLG ir šaudmenų sandėliai yra nesaugūs 15 pasienio policijos nuovadų ir viename regioniniame pasienio reikalų centre. Atsižvelgiant į 2015 m. balandžio mėn. išpuolį prieš pasienio policijos nuovadą prie Gosinco, kurio metu įvyko ginklų ir šaudmenų vagystė, buvo pradėta išsami pasienio policijos nuovadose esančių ŠLG sandėlių saugumo peržiūra. Atsižvelgdama į pagalbos prašymą, ESBO misija Skopjėje atliko poreikių vertinimą, kuris apėmė vizitus į visas 15 pasienio policijos nuovadų ir regioninį pasienio reikalų centrą. ESBO nustatė keletą problemų, susijusių su ŠLG saugumu šiose nuovadose, įskaitant poreikį gerinti esamų sandėlių fizinį saugumą, sugriežtinti apskaitos procedūras, didinti personalo pajėgumus, susijusius su tarnybinių ir konfiskuotų ŠLG valdymu, ir didinti VRM pajėgumus užkirsti kelią ŠLG platinimui naudojantis jų atsargomis.
      3.1.3.   Tikėtini rezultatai
      Vykdydama šią veiklą ESBO misija Skopjėje toliau deda pastangas siekiant stiprinti VRM pajėgumus kovos su organizuotu nusikalstamumu ir terorizmu srityse. Projektas padės pasiekti šių konkrečių rezultatų:

                  1 rezultatas. Didesnis ŠLG ir šaudmenų atsargų fizinis ir IT saugumas 15 pasienio policijos nuovadų ir viename regioniniame pasienio reikalų centre.
                  Rodikliai:

                              —

                              15 pasienio policijos nuovadų ir vienas regioninis pasienio reikalų centras turi ŠLG sandėlius, kuriuose užtikrinamas didesnis fizinis ir IT saugumas.

                  2 rezultatas. Didesni VRM pajėgumai įgyvendinti ŠLG atsargų valdymą.
                  Rodikliai:

                              —

                              parengtos standartinės veiklos procedūros (SVP), skirtos tarnybinių ginklų valdymui,

                              —

                              surengtas vienas instruktorių mokymo kursas,

                              —

                              surengta 16 mokymo kursų vietoje 15 pasienio policijos nuovadų ir viename regioniniame pasienio reikalų centre.

            3.1.4.   Projekto įgyvendinimo grupė
      Projekto įgyvendinimo grupę (toliau – PĮG) sudarys teisėsaugos projekto koordinatorius ir projekto asistentas. PĮG bus atsakinga už viso projekto ciklo valdymą, įskaitant teisinės, valdymo, stebėsenos ir patikros sistemų nustatymą, už veiksmingą projekto rezultatų siekimą ir ataskaitų teikimą.
      3.1.5.   Veikla
      3.1.5.1.   Konkurso dokumentai
      Viešojo konkurso dėl 15 pasienio policijos nuovadų ir vieno regioninio pasienio reikalų centro saugumo didinimo dokumentai bus grindžiami statybos projekto specifikacijomis, kaip nustatyta nacionalinės teisės aktuose ir ESBO geriausioje praktikoje ŠLG ir įprastinių šaudmenų atsargų saugyklų srityje. ESBO misija Skopjėje pirks bendrovės paslaugas, kad parengtų statybos projekto specifikacijas. Atrinktas paslaugų teikėjas parengs ir pateiks ESBO misijai Skopjėje ir VRM visus atitinkamus statybos projekto dokumentus užtikrindamas, kad jie bus suderinti su visomis nacionalinėmis reguliavimo institucijomis bei jų patvirtinti ir kad jie atitiks ESBO taisykles ir procedūras.
      3.1.5.2.   Saugumo didinimas
      ESBO misija Skopjėje parengs dokumentus, kurių reikia atviram konkursui, ir surengs konkursą dėl statybos darbų ir IT saugumo įrangos tiekimo laikantis ESBO taisyklių ir nuostatų. Atrinktas rangovas įgyvendins saugumo priemones pagal patvirtintą statybos projektą. PĮG organizuos saugumo priemonių įgyvendinimo stebėseną ir techninę priežiūrą ir jų atitikties atitinkamiems techniniams reikalavimams tikrinimą.
      3.1.5.3.   Standartinių veiklos procedūrų, skirtų tarnybinių ginklų ir šaudmenų tvarkymui, rengimas
      PĮG įsteigs darbo grupę, kurią sudarys ESBO ir atitinkamų VRM departamentų, įskaitant ŠLG ryšių punktą, Eksploatacijos, kriptologijos ir apsauginės vaizdo stebėjimo sistemos skyrių, Statybos valdymo departamentą, Teisės departamentą, pasienio reikalų ir migracijos sektorių ir Viešojo saugumo biurą, atstovai. Darbo grupė surengs keturis posėdžius dėl SVP rengimo; jai padės vienas nacionalinis bei vienas tarptautinis ekspertas. Standartinėse veiklos procedūrose bus pateiktos rekomendacijos ir gairės VRM personalui, kaip standartizuotai naudotis naujomis techninėmis ir IT priemonėmis.
      3.1.5.4.   Mokymas
      PĮG vadovaus rengiant mokymo vadovą dėl naujų standartinių veiklos procedūrų, be kita ko, įdarbinant ekspertą, kuris bus atsakingas už jo rengimą, spausdinimą ir platinimą atitinkamam VRM personalui, taip pat už vertimą į anglų kalbą. Kopijos anglų kalba bus platinamos kitų ESBO operacijų veiksmų vietoje personalui ir ESBO sekretoriatui, kad būtų užtikrintas vadovo matomumas ir juo būtų galima remtis ateityje.
      PĮG surengs instruktorių mokymo kursus, skirtus 30-iai paskirtų atstovų iš keturių regioninių pasienio reikalų centrų ir aštuonių vidaus reikalų sektorių, siekiant pagerinti jų žinias apie naujų saugumo ir IT sistemų naudojimą atnaujintuose sandėliuose. Vėliau kursuose dalyvavę instruktoriai visoje šalyje rengs mokymus atitinkamuose regioniniuose centruose ir sektoriuose, taip užtikrindami veiklos tvarumą.
      3.1.5.5.   Sąjungos matomumas
      Matomumo veiklos tikslas bus skelbti apie Sąjungos paramą, teikiamą ginklų ir šaudmenų platinimo pavojaus mažinimui per ESBO vykdomą veiklą. Matomumo veiklos renginiuose daugiausia dėmesio bus skiriama atrinktos auditorijos ir plačiosios visuomenės informuotumui apie konkrečią veiklą, vykdomą pagal šį projektą, šios veiklos poveikį mažinant nekontroliuojamo ginklų platinimo grėsmę ir apie bendrą stabilumą regione, didinti. Matomumo veikla bus vykdoma pagal matomumo projekto planą. Numatoma parengti kelių rūšių matomumo medžiagą siekiant projekto rezultatus pristatyti tikslinei auditorijai. Tai bus, be kita ko, ritininiai reklamos stendai, reklamjuostės, lankstinukai, nuotraukos, vaizdo įrašų medžiaga, ir rezultatų skelbimas per matomumo veiklos renginius.
      3.2.   2 projektas. Šaudmenų pertekliaus naikinimas Gruzijoje
      3.2.1.   Tikslas
      Remti šaudmenų atsargų valdymo gerinimo procesą Gruzijoje, sunaikinant 461 toną šaudmenų pertekliaus.
      3.2.2.   Aprašymas
      2016 m. Gruzija paprašė pagalbos sunaikinant 461 toną įprastinių šaudmenų pertekliaus laikantis „Pasenusių, nurašytų ir susidėvėjusių šaudmenų, esančių karinėse bazėse Gruzijoje, demilitarizavimo darbų programos“ (toliau – programa). Vykdant tolesnę veiklą, susijusią su ESBO projektais, įgyvendintais 2007 m., 2011–2012 m. ir 2014–2016 m., ESBO sekretoriatas padės Gruzijai didinti šaudmenų atsargų valdymo pajėgumus.
      3.2.3.   Tikėtini rezultatai
      1 rezultatas. Esamo įprastinių šaudmenų pertekliaus mažinimas saugiu ir aplinkai nekenkiančiu būdu.
      Rodikliai:

                  —

                  461 tonos šaudmenų pertekliaus sunaikinimas,

                  —

                  įgyvendinimo partnerių pasirašytas susitarimas,

                  —

                  projekto darbuotojų įdarbinimas,

                  —

                  kokybės užtikrinimo programa,

                  —

                  ketvirčio pažangos ataskaitos,

                  —

                  ketvirčio aplinkos ataskaitos.

            3.2.4.   Projekto įgyvendinimo grupė
      Projekto įgyvendinimo grupę (PĮG) sudarys projekto vadovas, projekto įgyvendinimo asistentas, vienas vietos konsultantas ir du tarptautiniai konsultantai. Projekto vadovas bus ESBO pareigūnas, einantis pareigas pagal esamą sutartį. Su projekto įgyvendinimo padėjėju, vietos ir tarptautiniais konsultantais bus sudarytos sutartys laikantis galiojančių ESBO taisyklių ir nuostatų. PĮG turės nustatyti teisinę, administracinę, stebėsenos ir patikros sistemas, skirtas projektų rezultatams veiksmingai pasiekti ir kokybės užtikrinimo programai įgyvendinti.
      3.2.5.   Įgyvendinantysis partneris
      Gruzija yra patikėjusi programos veiklos įgyvendinimą Valstybiniam kariniam mokslo ir technikos centrui (DELTA). DELTA turi išimtines šaudmenų demilitarizavimo ir šaudmenų naikinimo veiklos Gruzijoje teises, kurios buvo suteiktos pagal 2005 m. Gruzijos gynybos ministro dekretą Nr. 321. Nuo tada DELTA yra įgyvendinantysis partneris, samdomas visų tarptautinių organizacijų, kurios remia naikinimo veiklą, įskaitant NATO, UNDP ir ESBO. Taigi, 2016 m. DELTA užbaigė ESBO remiamą projektą dėl 620 tonų orlaivių raketų, bombų ir artilerijos sviedinių sunaikinimo.
      3.2.6.   Veikla
      3.2.6.1.   Šaudmenų pertekliaus naikinimas
      DELTA atliko tyrimą dėl šaudmenų, kurie turi būti sunaikinti, ir parengė naikinimo proceso technologijas, instrukcijas ir dokumentaciją. Be to, DELTA yra pradėjęs 340 tonų bombų pertekliaus transportavimo iš jų saugojimo vietos į naikinimo bazę Phonichaloje procesą, surengė mokymus projekto personalui ir pradėjo išmontavimo procesą. Sprogstamosios sudedamosios dalys bus sunaikintos detonuojant atvirame karjere Vaziani šaudykloje. 121 tona artilerijos sviedinių bus sunaikinta Dedoplitskaro bazėje. DELTA stebi naikinimo operacijų poveikį aplinkai vykdydamas kasmėnesinius tyrimus.
      3.2.6.2.   Sąjungos matomumas
      Vykdant matomumo veiklą daugiausia dėmesio bus skiriama atrinktos auditorijos ir plačiosios visuomenės informuotumui apie šaudmenų naikinimo operacijų įgyvendinimą ir apie jų poveikį gerinant atsargų valdymo pajėgumus Gruzijoje didinti.
      4.   Naudos gavėjai
      Tiesioginiai projektų naudos gavėjai bus buvusiosios Jugoslavijos Respublikos Makedonijos ir Gruzijos nacionalinės institucijos, atsakingos už ŠLG, šaudmenų saugumą ir valdymą. Projekto veikla atitinka nacionalines strategijas dėl ŠLG bei šaudmenų ir yra suderintos su abiejų šalių tarptautiniais įsipareigojimais. Dėl pagal projektą vykdomos veiklos netiesiogiai naudos turės ir abiejų šalių gyventojai, Pietryčių Europos, Pietų Kaukazo ir Sąjungos gyventojai, kuriems kyla pavojus dėl ŠLG bei šaudmenų platinimo.
      5.   Trukmė
      Visa numatoma projektų trukmė – 36 mėnesiai.
      6.   Techninio įgyvendinimo subjektas
      Bendras techninis šio sprendimo įgyvendinimas bus patikėtas ESBO sekretoriatui.
      7.   Iniciatyvinis komitetas
      Šio projekto iniciatyvinį komitetą sudarys vyriausiojo įgaliotinio atstovas ir šio priedo 6 punkte nurodytas projektą įgyvendinantis subjektas. Iniciatyvinis komitetas reguliariai, bent kartą per 6 mėnesius, peržiūrės šio sprendimo įgyvendinimą, be kita ko, pasitelkdamas elektronines ryšio priemones.
      8.   Ataskaitų teikimas
      ESBO sekretoriatas kas ketvirtį teiks aprašomąsias ataskaitas, kuriose bus apžvelgiama pažanga, padaryta siekiant užbaigti projektą. ESBO sekretoriatas pateiks metines aprašomąją ir finansinę ataskaitas ir galutinę ataskaitą per šešis mėnesius nuo įgyvendinimo laikotarpio pabaigos.
      9.   Visų projektų išlaidų sąmata ir Sąjungos finansinis įnašas
      Bendra projektų išlaidų sąmata yra 1 353 878,52 EUR.


title: 2017 m. balandžio 27 d. Europos Parlamento sprendimas (ES) 2017/1656 dėl Europos bankininkystės institucijos 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/203

         EUROPOS PARLAMENTO SPRENDIMAS (ES) 2017/1656
   2017 m. balandžio 27 d.
   dėl Europos bankininkystės institucijos 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos bankininkystės institucijos 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos bankininkystės institucijos 2015 finansinių metų metinių finansinių ataskaitų su Institucijos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Institucija įvykdė 2015 finansinių metų biudžetą (05873/2017 – C8-0072/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (4), ypač į jo 64 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Ekonomikos ir pinigų politikos komiteto nuomonę (A8-0079/2017),

               1.

               pritaria Europos bankininkystės institucijos 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos bankininkystės institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 72.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 331, 2010 12 15, p. 12.

      (5)  OL L 328, 2013 12 7, p. 42.


title: 2011 m. gegužės 13 d. Tarybos sprendimas dėl Europos Sąjungos ir Jordanijos Hašimitų Karalystės susitarimo protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją, prekybos nuostatas, sudarymo

text:
6.7.2011

               LT

               Europos Sąjungos oficialusis leidinys

               L 177/1

         TARYBOS SPRENDIMAS
   2011 m. gegužės 13 d.
   dėl Europos Sąjungos ir Jordanijos Hašimitų Karalystės susitarimo protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją, prekybos nuostatas, sudarymo
   (2011/398/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. vasario 24 d. Taryba įgaliojo Komisiją pradėti derybas su Viduržemio jūros regiono partneriais siekiant sukurti su prekybos nuostatomis susijusį ginčų sprendimo mechanizmą.

               (2)

               Komisija surengė derybas konsultuodamasi su Komitetu, sudarytu pagal Sutarties 207 straipsnį, ir vadovaudamasi Tarybos patvirtintais derybų nurodymais.

               (3)

               Pasibaigus šioms deryboms, 2009 m. gruodžio 9 d. buvo parafuotas Europos Sąjungos ir Jordanijos Hašimitų Karalystės susitarimas protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją, prekybos nuostatas (1) (toliau – Protokolas).

               (4)

               Protokolas Sąjungos vardu buvo pasirašytas 2011 m. vasario 11 d.

               (5)

               Protokolas turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Jordanijos Hašimitų Karalystės susitarimas protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją, prekybos nuostatas, patvirtinamas Sąjungos vardu.
   Protokolo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Protokolo 23 straipsnyje numatytą pranešimą (2).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gegužės 13 d.

            Tarybos vardu

            Pirmininkas

         MARTONYI J.

      (1)  OL L 129, 2002 5 15, p. 3.

      (2)  Protokolo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.
    ---documentbreak---

               6.7.2011

               LT

               Europos Sąjungos oficialusis leidinys

               L 177/3

         Europos Sąjungos ir Jordanijos Hašimitų Karalystės
   PROTOKOLAS,
   kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją, prekybos nuostatas
   EUROPOS SĄJUNGA (toliau – Sąjunga)
   ir
   JORDANIJOS HAŠIMITŲ KARALYSTĖ (toliau – Jordanija)
   SUSITARĖ:
   I   SKYRIUS

      TIKSLAS IR TAIKYMO SRITIS

   1 straipsnis
   Tikslas
   Šiuo protokolu siekiama vengti prekybos ginčų tarp Šalių ir juos spręsti siekiant, jei įmanoma, abiem pusėms priimtinų sprendimų.
   2 straipsnis
   Protokolo taikymas
   1.   Šio protokolo nuostatos taikomos visiems ginčams dėl Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją (toliau – Asociacijos susitarimas), II antraštinės dalies (išskyrus 23 straipsnį) nuostatų aiškinimo ir taikymo, jei aiškiai nenumatyta kitaip (1). Asociacijos susitarimo 97 straipsnis taikomas ginčams, susijusiems su kitų Asociacijos susitarimo nuostatų taikymu ir aiškinimu.
   2.   Šio protokolo procedūros taikomos, jei praėjus 60 dienų nuo kreipimosi į Asociacijos tarybą dėl ginčo pagal Asociacijos susitarimo 97 straipsnį, Asociacijos tarybai ginčo išspręsti nepavyko.
   3.   Taikant 2 dalį ginčas laikomas išspręstu Asociacijos tarybai priėmus sprendimą, kaip numatyta Asociacijos susitarimo 97 straipsnio 2 dalyje, arba jai paskelbus, kad ginčo nebėra.
   II   SKYRIUS

      KONSULTACIJOS IR TARPININKAVIMAS

   3 straipsnis
   Konsultacijos
   1.   Šalys siekia išspręsti visus nesutarimus dėl 2 straipsnyje nurodytų nuostatų aiškinimo ir taikymo ir surengusios konsultacijas stengiasi kuo skubiau rasti tinkamą ir abiem pusėms priimtiną sprendimą.
   2.   Šalis kreipiasi dėl konsultacijų, pateikdama rašytinį prašymą kitai Šaliai bei nusiųsdama jo kopiją Pramonės, prekybos, paslaugų ir investicijų skatinimo pakomitečiui, ir nurodo ginčijamąją priemonę bei Asociacijos susitarimo nuostatas, kurias, jos manymu, reikėtų taikyti.
   3.   Konsultacijos surengiamos per 40 dienų nuo prašymo gavimo dienos ir vyksta Šalies atsakovės teritorijoje, jei Šalys nesusitaria kitaip. Konsultacijos laikomos pasibaigusiomis po 60 dienų nuo prašymo gavimo dienos, nebent abi Šalys sutiktų tęsti konsultacijas. Konsultacijos, visų pirma, visa šios procedūros metu atskleista informacija ir Šalių pateiktos nuomonės, yra konfidencialios ir jomis nepažeidžiamos nei vienos iš Šalių teisės jokiose tolesnėse procedūrose.
   4.   Skubos atvejais, įskaitant atvejus, susijusius su greitai gendančiomis arba sezoninėmis prekėmis, konsultacijos surengiamos per 15 dienų nuo prašymo gavimo dienos ir laikomos pasibaigusiomis per 30 dienų nuo prašymo gavimo, gavimo.
   5.   Jei Šalis, kuriai teikiamas prašymas, per 10 darbo dienų nuo prašymo gavimo dienos neatsako į prašymą rengti konsultacijas, jei konsultacijos nesurengiamos per 3 arba 4 dalyje nustatytus laikotarpius, arba jei konsultacijos užbaigtos nepasiekus abiem pusėms priimtino sprendimo, Šalis ieškovė gali prašyti sudaryti arbitrų kolegiją pagal 5 straipsnį.
   4 straipsnis
   Tarpininkavimas
   1.   Konsultacijų metu nepavykus rasti abiem pusėms priimtino sprendimo, Šalys gali susitarti kreiptis į tarpininką. Rašytinis prašymas tarpininkauti turi būti pateikiamas Pramonės, prekybos, paslaugų ir investicijų skatinimo pakomitečiui, jame turi būti nurodoma priemonė, dėl kurios vyko konsultacijos, bei tarpusavio sutarimu nustatyti tarpininkavimo įgaliojimai. Kiekviena Šalis įsipareigoja palankiai atsižvelgti į prašymus tarpininkauti.
   2.   Išskyrus atvejus, kai per penkias darbo dienas nuo prašymo tarpininkauti gavimo dienos Šalys bendrai pasirenka tarpininką, Pramonės, prekybos, paslaugų ir investicijų skatinimo pakomitečio pirmininkai arba jų atstovai burtų būdu išrenka tarpininką iš asmenų, įtrauktų į 19 straipsnyje nurodytą sąrašą ir nesančių nei vienos Šalies piliečiais, sąrašo. Tarpininkas išrenkamas per 10 darbo dienų nuo prašymo tarpininkauti gavimo dienos. Ne vėliau nei per 30 dienų nuo jo išrinkimo tarpininkas sušaukia Šalis į posėdį. Ne vėliau nei 15 dienų iki posėdžio visos Šalys pateikia informaciją tarpininkui, kuris (kuri) savo nuožiūra prireikus gali prašyti papildomos informacijos iš Šalių, specialistų arba techninių patarėjų. Taip gauta informacija turi būti atskleista abiem Šalims ir suteikta galimybė pateikti pastabas. Taip gauta informacija turi būti atskleista abiem Šalims ir suteikta galimybė pateikti pastabas. Tarpininkas pateikia nuomonę ne vėliau nei per 45 dienas nuo jo išrinkimo.
   3.   Tarpininkas į savo nuomonę gali įtraukti rekomendaciją, kaip išspręsti ginčą pagal 2 straipsnyje nurodytas nuostatas. Į tarpininko nuomonę atsižvelgti neprivaloma.
   4.   Šalys gali susitarti keisti 2 dalyje nurodytus terminus. Tarpininkas taip pat gali nuspręsti keisti minėtus terminus kurios nors iš Šalių prašymu, atsižvelgdamas į susijusios Šalies patiriamus konkrečius sunkumus arba atvejo sudėtingumą.
   5.   Su tarpininkavimu susijusios procedūros, ypač visa atskleista informacija ir nuomonės, kurių laikosi Šalys šių procedūrų metu, yra konfidencialios ir jomis nepažeidžiamos nei vienos iš Šalių teisės jokiose tolesnėse procedūrose.
   6.   Šalims susitarus tarpininkavimo procedūros gali būti tęsiamos vykstant arbitražo procedūrai.
   7.   Tarpininkas pakeičiamas tik dėl darbo tvarkos taisyklių 18–21 taisyklėse išdėstytų priežasčių ir jose nurodyta tvarka.
   III   SKYRIUS

      GINČŲ SPRENDIMO PROCEDŪROS

      I   SKIRSNIS

         Arbitražo procedūra

   5 straipsnis
   Arbitražo procedūros inicijavimas
   1.   Jei Šalims nepavyko išspręsti ginčo konsultacijų metu, kaip numatyta 3 straipsnyje, arba kreipusis į tarpininką, kaip numatyta 4 straipsnyje, Šalis ieškovė gali pateikti prašymą sudaryti arbitrų kolegiją.
   2.   Rašytinis prašymas sudaryti arbitrų kolegiją pateikiamas Šaliai atsakovei ir Pramonės, prekybos, paslaugų ir investicijų skatinimo pakomitečiui. Šalis ieškovė prašyme nurodo konkrečią ginčijamąją priemonę ir paaiškina, kodėl tokia priemonė pažeidžia 2 straipsnyje nurodytas nuostatas. Sudaryti arbitrų kolegiją prašoma ne vėliau nei per 18 mėnesių nuo prašymo surengti konsultacijas gavimo dienos, nepažeidžiant Šalies ieškovės teisių ateityje prašyti naujų konsultacijų tuo pačiu klausimu.
   6 straipsnis
   Arbitrų kolegijos sudarymas
   1.   Arbitrų kolegiją sudaro trys arbitrai.
   2.   Per 10 darbo dienų nuo prašymo Šaliai atsakovei sudaryti arbitrų kolegiją gavimo dienos Šalys konsultuojasi, siekdamos susitarti dėl arbitrų kolegijos sudėties.
   3.   Šalims nepavykus susitarti dėl arbitrų kolegijos sudėties per 2 dalyje nustatytą laikotarpį, kiekviena Šalis gali prašyti Pramonės, prekybos, paslaugų ir investicijų skatinimo pakomitečio pirmininkų arba jų atstovų visus tris narius iš pagal 19 straipsnį sudaryto sąrašo išrinkti burtų būdu: vieną narį iš asmenų, pasiūlytų Šalies ieškovės, vieną narį iš asmenų, pasiūlytų Šalies atsakovės ir vieną narį iš asmenų, kuriuos Šalys išrinko pirmininkauti. Šalims susitarus dėl vieno ar daugiau arbitrų kolegijos narių, likusieji nariai renkami tokia pačia tvarka.
   4.   Pramonės, prekybos, paslaugų ir investicijų skatinimo pakomitečio pirmininkai arba jų atstovai išrenka arbitrus per penkias darbo dienas nuo 3 dalyje nurodyto bet kurios Šalies prašymo pateikimo.
   5.   Arbitrų kolegijos sudarymo diena yra diena, kai išrenkami visi trys arbitrai.
   6.   Arbitrai pakeičiami tik remiantis darbo tvarkos taisyklių 18–21 taisyklėse išdėstytomis priežastimis ir jose nurodyta tvarka.
   7 straipsnis
   Tarpinė arbitrų kolegijos ataskaita
   Ne vėliau nei per 120 dienų nuo arbitrų kolegijos sudarymo dienos arbitrų kolegija paskelbia Šalims tarpinę ataskaitą, kurioje išdėstomi nustatyti faktai, atitinkamų nuostatų taikomumas ir pagrindžiamos išvados bei teikiamos rekomendacijos. Bet kuri Šalis gali pateikti arbitrų kolegijai rašytinį prašymą peržiūrėti konkrečius tarpinės atskaitos aspektus ne vėliau nei per 15 dienų nuo jos paskelbimo. Į kolegijos galutinės ataskaitos išvadas įtraukiamos diskusijos dėl tarpinės peržiūros etapu pateiktų argumentų.
   8 straipsnis
   Arbitrų kolegijos sprendimas
   1.   Arbitrų kolegija paskelbia savo sprendimą Šalims bei Pramonės, prekybos, paslaugų ir investicijų skatinimo pakomitečiui per 150 dienų nuo arbitrų kolegijos sudarymo dienos. Jei, arbitrų kolegijos manymu, šio termino laikytis neįmanoma, arbitrų kolegijos pirmininkas privalo raštu pranešti apie tai Šalims ir Pramonės, prekybos, paslaugų ir investicijų skatinimo pakomitečiui, nurodydamas vėlavimo priežastis ir dieną, kurią arbitrų kolegija ketina užbaigti savo darbą. Sprendimas jokiu būdu negali būti paskelbtas vėliau nei po 180 dienų nuo arbitrų kolegijos sudarymo dienos.
   2.   Skubos atvejais, įskaitant atvejus, susijusius su greitai gendančiomis arba sezoninėmis prekėmis, arbitrų kolegija deda visas pastangas, kad sprendimas būtų paskelbtas per 75 dienas nuo jos sudarymo dienos. Sprendimas jokiu būdu negali būti paskelbtas vėliau nei per 90 dienų nuo arbitrų kolegijos sudarymo. Arbitrų kolegija gali per 10 dienų nuo jos sudarymo pateikti preliminarų sprendimą, ar atvejis vertintinas kaip skubus.
   3.   Abiejų Šalių prašymu arbitrų kolegija bet kuriuo metu gali sustabdyti savo darbą Šalių sutartam laikotarpiui, neviršijančiam 12 mėnesių, ir Šalies ieškovės prašymu vėl atnaujina savo darbą sutarto laikotarpio pabaigoje. Jei Šalis ieškovė nepaprašo arbitrų kolegijos atnaujinti darbo iki sutarto sustabdymo laikotarpio pabaigos, procedūra nutraukiama. Sustabdant ir nutraukiant arbitrų kolegijos darbą nepažeidžiamos nei vienos iš Šalių teisės jokiose kitose tuo pačiu klausimu vykstančiose procedūrose.

      II   SKIRSNIS

         Sprendimo įgyvendinimas

   9 straipsnis
   Arbitrų kolegijos sprendimo įgyvendinimas
   Kiekviena Šalis imasi priemonių, būtinų arbitrų kolegijos sprendimui įgyvendinti, ir Šalys stengsis susitarti dėl laikotarpio, per kurį tas sprendimas turi būti įgyvendintas.
   10 straipsnis
   Pagrįstos trukmės laikotarpis sprendimui įgyvendinti
   1.   Ne vėliau kaip per 30 dienų nuo arbitrų kolegijos sprendimo paskelbimo Šalims, Šalis atsakovė Šaliai ieškovei ir Pramonės, prekybos, paslaugų ir investicijų skatinimo pakomitečiui nurodo laikotarpį, kurio jai reikia sprendimui įgyvendinti (toliau – pagrįstos trukmės laikotarpis), jei neįmanoma sprendimo įgyvendinti iškart.
   2.   Šalims nesusitarus dėl pagrįstos trukmės laikotarpio arbitrų kolegijos sprendimui įgyvendinti, Šalis ieškovė per 20 dienų nuo pagal 1 dalį Šalies atsakovės pateikto pranešimo gavimo raštu paprašo arbitrų kolegijos nustatyti pagrįstos trukmės laikotarpį. Apie tokį prašymą tuo pačiu metu pranešama kitai Šaliai ir Pramonės, prekybos, paslaugų ir investicijų skatinimo pakomitečiui. Arbitrų kolegija paskelbia savo sprendimą Šalims bei Pramonės, prekybos, paslaugų ir investicijų skatinimo pakomitečiui per 30 dienų nuo prašymo pateikimo dienos.
   3.   Pagrįstos trukmės laikotarpis gali būti pratęstas Šalių abipusiu susitarimu.
   11 straipsnis
   Priemonių, kurių imtasi arbitrų kolegijos sprendimui įgyvendinti, peržiūra
   1.   Iki pagrįstos trukmės laikotarpio pabaigos Šalis atsakovė praneša kitai Šaliai ir Pramonės, prekybos, paslaugų ir investicijų skatinimo pakomitečiui apie priemones, kurių ji ėmėsi arbitrų kolegijos sprendimui įgyvendinti.
   2.   Jei Šalys nesutaria dėl priemonės, apie kurią pranešta pagal 1 dalį, arba jos atitikties 2 straipsnyje nurodytoms nuostatoms, Šalis ieškovė gali pateikti rašytinį prašymą arbitrų kolegijai priimti sprendimą šiuo klausimu. Tokiame prašyme nurodoma konkreti ginčijamoji priemonė ir paaiškinama, kodėl tokia priemonė neatitinka 2 straipsnyje nurodytų nuostatų. Arbitrų kolegija praneša savo sprendimą per 90 dienų nuo prašymo pateikimo dienos. Skubos atvejais, įskaitant atvejus, susijusius su greitai gendančiomis arba sezoninėmis prekėmis, arbitrų kolegija paskelbia savo sprendimą per 45 dienas nuo prašymo pateikimo dienos.
   12 straipsnis
   Laikinosios taisomosios priemonės, kurių imamasi, jei neįgyvendinamas arbitrų kolegijos sprendimas
   1.   Jei Šalis atsakovė iki pagrįstos trukmės laikotarpio pabaigos nepraneša apie jokią priemonę, kurios imtasi siekiant įgyvendinti arbitrų kolegijos sprendimą, arba jei arbitrų kolegija nusprendžia, kad priemonė, apie kurią pranešta pagal 11 straipsnio 1 dalį, nesuderinama su tos šalies įsipareigojimais pagal 2 straipsnyje nurodytas nuostatas, Šalis atsakovė Šalies ieškovės prašymu pateikia pasiūlymą dėl laikinos kompensacijos. Šalis ieškovė gali prašyti tokio pasiūlymo ir nepasibaigus pagrįstos trukmės laikotarpiui.
   2.   Jei dėl kompensacijos nesutariama per 30 dienų nuo pagrįstos trukmės laikotarpio pabaigos arba nuo arbitrų kolegijos sprendimo pagal 11 straipsnį, kad priemonė, kurios imtasi, yra nesuderinama su 2 straipsnyje nurodytomis nuostatomis, Šalis ieškovė įgyja teisę, apie tai pranešusi kitai Šaliai ir Pramonės, prekybos, paslaugų ir investicijų skatinimo pakomitečiui, sustabdyti pagal bet kurią 2 straipsnyje nurodytą nuostatą kylančius įsipareigojimus, kurie yra lygiaverčiai dėl pažeidimo atsiradusiai žalai, susijusiai su panaikinimu arba sumažinimu. Nustatydama tokias priemones Šalis ieškovė atsižvelgia į jų poveikį Šalies atsakovės ekonomikai. Šalis ieškovė gali sustabdyti įsipareigojimų vykdymą praėjus 10 darbo dienų nuo Šalies atsakovės pateikto pranešimo gavimo dienos, nebent Šalis atsakovė paprašo arbitražo procedūros pagal 3 dalį.
   3.   Jei Šalis atsakovė mano, kad sustabdymo mastas neatitinka dėl pažeidimo atsiradusios žalos, susijusios su panaikinimu arba sumažinimu, lygio, ji gali pateikti arbitrų kolegijai rašytinį prašymą išspręsti šį klausimą. Iki 2 dalyje nurodyto 10 darbo dienų laikotarpio pabaigos apie tokį prašymą pranešama kitai Šaliai ir Pramonės, prekybos, paslaugų ir investicijų skatinimo pakomitečiui. Arbitrų kolegija, prireikus paprašiusi specialistų nuomonės, per 30 dienų nuo prašymo pateikimo dienos praneša Šalims ir už prekybos klausimus atsakingai institucijai apie savo sprendimą dėl įsipareigojimų sustabdymo masto. Įsipareigojimai nesustabdomi, kol arbitrų kolegija nepaskelbia sprendimo; sustabdymas turi atitikti arbitrų kolegijos sprendimą.
   4.   Įsipareigojimai sustabdomi laikinai tik tol, kol 2 straipsnyje nurodytas nuostatas pažeidžianti priemonė yra atšaukiama arba iš dalies pakeičiama taip, kad atitiktų minėtas nuostatas, kaip nustatyta 13 straipsnyje, arba kol Šalys susitaria išspręsti ginčą.
   13 straipsnis
   Priemonių, kurių imtasi sprendimui įgyvendinti sustabdžius įsipareigojimų vykdymą, peržiūra
   1.   Šalis atsakovė praneša kitai Šaliai ir Pramonės, prekybos, paslaugų ir investicijų skatinimo pakomitečiui apie priemonę, kurios ji ėmėsi arbitrų kolegijos sprendimui įgyvendinti, ir apie savo prašymą nutraukti Šalies ieškovės taikomą įsipareigojimų sustabdymą.
   2.   Jei Šalys per 30 dienų nuo pranešimo gavimo dienos nesusitaria dėl priemonės, apie kurią pranešta, atitikties 2 straipsnyje nurodytoms nuostatoms, Šalis ieškovė pateikia arbitrų kolegijai rašytinį prašymą priimti sprendimą šiuo klausimu. Apie tokį prašymą tuo pačiu metu pranešama kitai Šaliai ir Pramonės, prekybos, paslaugų ir investicijų skatinimo pakomitečiui. Arbitrų kolegija praneša savo sprendimą Šalims ir Pramonės, prekybos, paslaugų ir investicijų skatinimo pakomitečiui per 45 dienas nuo prašymo pateikimo dienos. Jei arbitrų kolegija nustato, kad priemonė sprendimui įgyvendinti atitinka 2 straipsnyje nurodytas nuostatas, įsipareigojimų sustabdymas nutraukiamas.

      III   SKIRSNIS

         Bendrosios nuostatos

   14 straipsnis
   Abiem pusėms priimtinas sprendimas
   Pagal šį protokolą bet kuriuo metu Šalys gali priimti abiem pusėms priimtiną sprendimą ginčui išspręsti. Apie tokį sprendimą jos praneša Pramonės, prekybos, paslaugų ir investicijų skatinimo pakomitečiui ir arbitrų kolegijai. Pranešus apie abiem pusėms priimtiną sprendimą, arbitrų kolegija nutraukia savo darbą ir procedūra baigiama.
   15 straipsnis
   Darbo tvarkos taisyklės
   1.   Šio protokolo III skyriuje nustatytoms ginčų sprendimo procedūroms taikomos prie šio protokolo pridedamos darbo tvarkos taisyklės.
   2.   Jei Šalys nenusprendžia kitaip, visi arbitrų kolegijos posėdžiai yra vieši, kaip nustatyta darbo tvarkos taisyklėse.
   16 straipsnis
   Informacija ir techniniai patarimai
   1.   Arbitrų kolegija savo iniciatyva arba Šalies prašymu gali gauti informaciją, kurią ji laiko tinkama arbitrų kolegijos nagrinėjimui. Visų pirma, arbitrų kolegija turi teisę prašyti specialistų nuomonės. Prieš pasirinkdama specialistus arbitrų kolegija konsultuojasi su Šalimis. Taip gauta informacija turi būti atskleista abiem Šalims ir suteikta galimybė pateikti pastabas.
   2.   Vadovaujantis darbo tvarkos taisyklėmis Šalyse įsisteigusiems suinteresuotiesiems asmenims leidžiama arbitrų kolegijai pateikti trumpą amicus curiae informaciją.
   17 straipsnis
   Aiškinimo taisyklės
   Arbitrų kolegija 2 straipsnyje nurodytas nuostatas aiškina vadovaudamasi įprastomis tarptautinės viešosios teisės, įskaitant Vienos konvenciją dėl tarptautinių sutarčių teisės, aiškinimo taisyklėmis. Arbitrų kolegijos sprendimais negali būti nustatyta daugiau ar mažiau teisių ir prievolių nei nustatyta pagal 2 straipsnyje nurodytas nuostatas.
   18 straipsnis
   Arbitrų kolegijos sprendimai
   1.   Arbitrų kolegija deda visas pastangas, kad visi sprendimai būtų priimami bendru sutarimu. Jeigu sprendimo negalima priimti bendru sutarimu, sprendimas dėl svarstomo klausimo priimamas balsų dauguma. Tačiau jokiais atvejais nėra skelbiamos atskirosios arbitrų nuomonės.
   2.   Visi arbitrų kolegijos sprendimai yra privalomi Šalims ir jais nenustatoma jokių teisių ar įsipareigojimų fiziniams ar juridiniams asmenims. Sprendime išdėstomi nustatyti faktai, atitinkamų Asociacijos susitarimo nuostatų taikomumas ir pagrindžiamos kolegijos išvados. Pramonės, prekybos, paslaugų ir investicijų skatinimo pakomitetis viešai skelbia visus arbitrų kolegijos sprendimus, išskyrus tuos atvejus, kai kolegija nusprendžia kitaip, siekdama užtikrinti slaptos verslo informacijos konfidencialumą.
   IV   SKYRIUS

      BENDROSIOS NUOSTATOS

   19 straipsnis
   Arbitrų sąrašai
   1.   Pramonės, prekybos, paslaugų ir investicijų skatinimo pakomitetis ne vėliau kaip per šešis mėnesius nuo šio protokolo įsigaliojimo sudaro ne mažiau kaip 15 asmenų, pageidaujančių ir galinčių būti arbitrais, sąrašą. Kiekviena iš Šalių pasiūlo mažiausiai penkis asmenis būti arbitrais. Abi Šalys taip pat pasirenka mažiausiai penkis asmenis, kurie nėra nei vienos Šalies piliečiai ir kurie eis arbitrų kolegijos pirmininkų pareigas. Pramonės, prekybos, paslaugų ir investicijų skatinimo pakomitetis užtikrins, kad sąraše visuomet būtų tiek asmenų.
   2.   Arbitrai turi specialiųjų teisės ir tarptautinės prekybos žinių arba patirties. Jie yra nepriklausomi, dalyvauja kaip individualūs asmenys ir nevykdo jokios organizacijos ar vyriausybės nurodymų, neturi ryšių su bet kurios iš Šalių vyriausybėmis ir laikosi prie šio protokolo pridedamo Elgesio kodekso.
   3.   Pramonės, prekybos, paslaugų ir investicijų skatinimo pakomitetis gali sudaryti papildomus mažiausiai penkiolikos asmenų, turinčių su konkrečiais sektoriais susijusių žinių Asociacijos susitarime aptariamose srityse, sąrašus. Kai taikoma 6 straipsnio 2 dalyje nustatyta atrankos procedūra, Pramonės, prekybos, paslaugų ir investicijų skatinimo pakomitečio pirmininkai bendru Šalių sutarimu gali naudotis šiuo su konkrečiais sektoriais susijusiu sąrašu.
   20 straipsnis
   Ryšys su PPO įsipareigojimais
   1.   Šio protokolo nuostatos ginčams spręsti taikomos nepažeidžiant jokių veiksmų, susijusių su PPO, įskaitant ginčų sprendimo veiksmus.
   2.   Tačiau, jei Šalis pradėjo ginčo dėl tam tikros priemonės sprendimo procedūrą pagal šį protokolą arba PPO susitarimą, ji negali pradėti ginčo sprendimo procedūros dėl tos pačios priemonės kitame teisme, kol nebus baigta pirmoji procedūra. Be to, Šalis nesikreipia į du teismus žalai dėl įsipareigojimo, kuris yra toks pat ir pagal Asociacijos susitarimą, ir pagal PPO susitarimą, pažeidimo atlyginti. Tokiu atveju, prasidėjus ginčo sprendimo procedūrai, Šalis neteikia kitam teismui prašymo žalai dėl tokio pat įsipareigojimo, nustatyto kitame susitarime, pažeidimo atlyginti, nebent pirmajam teismui dėl procedūrinių ar teisminių priežasčių nepavyktų priimti sprendimo dėl prašymo žalai dėl minėto įsipareigojimo atlyginti.
   3.   Taikant 2 dalį:

               —

               ginčo sprendimo procedūros pagal PPO susitarimą laikomos inicijuotomis Šaliai pateikus prašymą sudaryti kolegiją pagal PPO susitarimo dėl ginčų sprendimo taisyklių ir tvarkos 6 straipsnį, o jos laikomos baigtomis, kai ginčų sprendimo institucija priima kolegijos ataskaitą ir atitinkamai apeliacinės institucijos ataskaitą pagal Susitarimo dėl ginčų sprendimo taisyklių ir tvarkos 16 straipsnį ir 17 straipsnio 14 dalį,

               —

               ginčų sprendimo procedūros pagal šį protokolą laikomos inicijuotomis Šaliai pateikus prašymą sudaryti arbitrų kolegiją pagal 5 straipsnio 1 dalį, o jos laikomos baigtomis, kai arbitrų kolegija paskelbia savo sprendimą Šalims ir Pramonės, prekybos, paslaugų ir investicijų skatinimo pakomitečiui pagal 8 straipsnį.

         4.   Nė viena šio protokolo nuostata netrukdo Šaliai sustabdyti įsipareigojimų, kuriuos sustabdyti leido PPO ginčų sprendimo institucija, vykdymą. PPO susitarimas netaikomas siekiant sutrukdyti Šaliai sustabdyti įsipareigojimų pagal šį protokolą vykdymą.
   21 straipsnis
   Terminai
   1.   Visi šiame protokole nustatyti terminai, įskaitant laikotarpį, per kurį arbitrų kolegija turi paskelbti savo sprendimus, skaičiuojami kalendorinėmis dienomis nuo kitos dienos po veiksmo ar fakto, kurio atžvilgiu jie nustatyti, jei nenustatyta kitaip.
   2.   Kiekvienas šiame protokole nurodytas terminas gali būti pratęstas Šalių tarpusavio susitarimu. Šalys įsipareigoja palankiai atsižvelgti į prašymus pratęsti terminą dėl Šalies patiriamų sunkumų siekiant laikytis šio protokolo procedūrų. Šalies prašymu arbitrų kolegija gali pakeisti procedūroms taikomus terminus, atsižvelgdama į skirtingą Šalių išsivystymo lygį.
   22 straipsnis
   Protokolo peržiūra ir pakeitimai
   1.   Įsigaliojus šiam protokolui ir jo priedams, Asociacijos taryba gali bet kuriuo metu peržiūrėti jų įgyvendinimą, siekdama nuspręsti, ar juos tęsti toliau, pakeisti arba nutraukti.
   2.   Atlikdama peržiūrą, Asociacijos taryba gali svarstyti galimybę įsteigti apeliacinę instituciją, kuri būtų bendra keliems Europos ir Viduržemio jūros regiono šalių susitarimams.
   3.   Asociacijos taryba gali nuspręsti pakeisti šį protokolą ir jo priedus.
   23 straipsnis
   Įsigaliojimas
   Šalys šį protokolą patvirtins pagal savo procedūras. Šis protokolas įsigalioja antro mėnesio po tos dienos, kurią Šalys praneša viena kitai apie procedūrų, nurodytų šiame straipsnyje, užbaigimą, pirmą dieną.

      Priimta du tūkstančiai vienuoliktų metų vasario vienuoliktą dieną Briuselyje dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis. Visi tekstai yra autentiški.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Хашемитско кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno hashemita di Giordania
         Jordānijas Hāšimītu Karalistes vārdā –
         Jordanijos Hašimitų Karalystės vardu
         A Jordán Hásimita Királyság részéről
         Għar-Renju Ħaxemita tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hášimovské kráľovstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

      (1)  Šio protokolo nuostatos nedaro poveikio Protokolo dėl sąvokos „produktų kilmė“ apibrėžties ir administracinio bendradarbiavimo metodų 34 straipsnio taikymui.
   PRIEDAI

                  I PRIEDAS.

               ARBITRŲ KOLEGIJOS DARBO TVARKOS TAISYKLĖS

                  II PRIEDAS.

               ARBITRŲ KOLEGIJOS NARIŲ IR TARPININKŲ ELGESIO KODEKSAS


title: 2015 m. birželio 19 d. Tarybos sprendimas (ES) 2015/1098, kuriuo nustatoma, kad Jungtinė Karalystė nesiėmė veiksmingų priemonių, kuriomis būtų atsižvelgiama į 2009 m. gruodžio 2 d. Tarybos rekomendaciją

text:
8.7.2015

               LT

               Europos Sąjungos oficialusis leidinys

               L 180/1

         TARYBOS SPRENDIMAS (ES) 2015/1098
   2015 m. birželio 19 d.
   kuriuo nustatoma, kad Jungtinė Karalystė nesiėmė veiksmingų priemonių, kuriomis būtų atsižvelgiama į 2009 m. gruodžio 2 d. Tarybos rekomendaciją
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 8 dalį,
   atsižvelgdama į Europos Komisijos rekomendaciją,
   kadangi:

               (1)

               pagal Sutarties dėl Europos Sąjungos veikimo (toliau – SESV) 126 straipsnį valstybės narės turi vengti perviršinio valdžios sektoriaus deficito;

               (2)

               pagal prie Europos Sąjungos sutarties ir SESV pridėto Protokolo (Nr. 15) dėl tam tikrų su Jungtine Didžiosios Britanijos ir Šiaurės Airijos Karalyste susijusių nuostatų 4 punktą SESV 126 straipsnio 1 dalyje nustatyta pareiga vengti perviršinio valdžios sektoriaus deficito Jungtinei Karalystei (toliau – JK) netaikoma, nebent ji įsivestų eurą. To protokolo 5 punkte nustatyta, kad JK turi stengtis vengti perviršinio valdžios sektoriaus deficito;

               (3)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas. Stabilumo ir augimo pakto dalis – Tarybos reglamentas (EB) Nr. 1467/97 (1), kuris priimtas siekiant skatinti kuo greičiau ištaisyti perviršinį valdžios sektoriaus deficitą;

               (4)

               2008 m. liepos 8 d. pagal Europos bendrijos steigimo sutarties (toliau – EB sutartis) 104 straipsnio 6 dalį Taryba nusprendė, kad JK susidarė perviršinis deficitas (2), ir pagal EB sutarties 104 straipsnio 7 dalį ir Reglamento (EB) Nr. 1467/97 3 straipsnį šaliai pateikė rekomendaciją dėl perviršinio deficito ištaisymo ne vėliau kaip 2009–2010 finansiniais metais. Taryba nustatė 2009 m. sausio 8 d. terminą, iki kurio turi būti imtasi veiksmingų priemonių (3);

               (5)

               pagal EB sutarties 104 straipsnio 8 dalį 2009 m. balandžio 27 d. Taryba nusprendė, kad JK nesiėmė veiksmingų priemonių, kuriomis būtų atsižvelgiama į 2008 m. liepos 8 d. Tarybos rekomendaciją (4);

               (6)

            pripažinusi, kad 2009–2010 m. JK biudžeto būklę lėmė priemonių, kurių poveikis sudaro maždaug 1
                   % BVP ir kurios buvo tinkamas atsakas į Europos ekonomikos atkūrimo planą, įgyvendinimas ir nevaržomas savaiminių stabilizatorių veikimas, 2009 m. gruodžio 2 d. Taryba pagal SESV 126 straipsnio 7 dalį pateikė patikslintą rekomendaciją, kurioje JK rekomenduota ištaisyti perviršinio deficito padėtį ne vėliau kaip 2014–2015 m. Konkrečiai, siekiant patikimai ir tvariai sumažinti valdžios sektoriaus deficitą, kad jis nesiektų 3 % BVP, JK rekomenduota: a) 2009–2010 m. įgyvendinti 2009 m. biudžete suplanuotas fiskalines priemones (vengiant papildomų priemonių, dėl kurių valstybės finansų būklė galėtų dar pablogėti) ir 2010–2011 m. pradėti konsolidavimą, kad deficitas ne vėliau kaip 2014–2015 m. taptų mažesnis nei pamatinė vertė; b) užtikrinti, kad fiskalinių priemonių vidutinis metinis dydis nuo 2010–2011 m. iki 2014–2015 m. sudarytų 1
                   % BVP – tai taip pat turėtų padėti užtikrinti, kad valdžios sektoriaus bendrosios skolos santykis vėl imtų mažėti ir tinkamu tempu artėtų prie pamatinės vertės, atkuriant tinkamą pirminio pertekliaus lygį; c) išsamiau nurodyti papildomas priemones, reikalingas perviršiniam deficitui ne vėliau kaip 2014–2015 m. ištaisyti, jei susiklostys palankios ciklo sąlygos, ir sparčiau mažinti deficitą, jei ekonominės ar biudžeto sąlygos bus geresnės, negu šiuo metu numatoma. Savo 2009 m. gruodžio 2 d. rekomendacijoje Taryba nustatė 2010 m. birželio 2 d. terminą, iki kurio reikia imtis veiksmingų priemonių, atsižvelgiant į Reglamento (EB) Nr. 1467/97 3 straipsnio 4 dalį;

               (7)

               2010 m. liepos 6 d. Komisija padarė išvadą, kad, remiantis Komisijos 2010 m. pavasario prognoze, JK ėmėsi veiksmingų priemonių atsižvelgdama į 2009 m. gruodžio 2 d. Tarybos rekomendaciją, todėl, Komisijos nuomone, tuo metu nebereikėjo imtis jokių papildomų perviršinio deficito procedūros veiksmų;

               (8)

               naujai įvertinus priemones, kurių JK ėmėsi atsižvelgdama į 2009 m. gruodžio 2 d. Tarybos rekomendaciją pagal SESV 126 straipsnio 7 dalį, kad ne vėliau kaip 2014–2015 m. ištaisytų perviršinį deficitą, daromos šios išvados:

                           —

                           dėl 2008–2009 m. pasaulinės ekonomikos ir finansų krizės JK realiojo BVP augimas smarkiai sumažėjo, o tai, be kita ko, turėjo poveikį ir valstybės finansams. 2009–2010 m. valdžios sektoriaus deficitas pašoko iki 10,9 % BVP. Tai iš esmės lėmė dėl susitraukusios ekonominės veiklos sumažėjusios pajamos ir didesnės socialinės apsaugos išlaidos, taip pat Vyriausybės paskelbtos 2009–2010 m. taikytinos skatinimo priemonės. JK įgyvendino konsolidavimo planą, kuris daugiausia buvo orientuotas į išlaidų mažinimą, ir dėl kurio deficitas pradėjo mažėti,

                           —

                           2010–2011 m. valdžios sektoriaus deficitas buvo 9,1 % BVP. Tais metais JK įgyvendintos priemonės susijusios su gruodžio mėn. paskelbta 2009 m. išankstine biudžeto ataskaita, kovo mėn. biudžetu ir birželio mėn. po visuotinių rinkimų paskelbtu antruoju nepaprastuoju biudžetu. 2010 m. spalio mėn. taip pat paskelbta išlaidų apžvalga. Apskritai priemonės daugiausia buvo taikomos laikotarpio pabaigoje ir daugiau orientuotos į išlaidų mažinimą, o ne apmokestinimo didinimą. Dėl kovo mėn. biudžeto planų, rudens ataskaitų ir išlaidų apžvalgos pradiniai konsolidavimo planai 2014–2015 m. laikotarpiu smarkiai nepasikeitė. Per penkerius metus įgyvendintoje programoje daugiausia dėmesio skiriama dideliam departamentų išlaidų mažinimui, taip pat atlyginimų įšaldymui ir socialinių išlaidų mažinimui. Apskritai pagrindines paskelbtas apmokestinimo priemones sudarė standartinio PVM tarifo padidinimas, bankams taikomo mokesčio įvedimas ir padidinimas, didesnės socialinio draudimo įmokos, pelno mokesčio tarifo sumažinimas, gyventojų pajamų mokesčio lengvatos padidinimas, muitų normos sumažinimas ir mokesčių vengimo mažinimo priemonės. Nuo 2012–2013 m. deficito rodikliai gerėja ir dėl dividendų pervedimų iš Anglijos banko turto įsigijimo priemonės fondo. Įgyvendinant konsolidavimo planus, nominalusis deficitas kiekvienais metais mažėjo: iki 7,7 % BVP 2011–2012 m., 7,6 % BVP 2012–2013 m., 5,9 % BVP 2013–2014 m. ir iki 5,2 % BVP 2014–2015 m. 2010–2011 m. struktūrinis deficitas buvo 7,0 % BVP, 2011–2012 m. ir 2012–2013 m. – 5,9 % BVP, 2013–2014 m. – 4,6 % BVP ir 2014–2015 m. – 4,7 % BVP,

                           —

                           nuo 2010–2011 m. iki 2014–2015 m. vidutinės struktūrinės pastangos sudarė 0,7 % BVP. Numatoma, kad, atlikus koregavimą dėl patikslinto potencialaus gamybos apimties augimo nuo dabartinės prognozės iki prognozės, kuria pagrįsta 2009 m. gruodžio 2 d. Tarybos rekomendacija, poveikio, taip pat dėl pajamų pokyčių, palyginti standartiniais elastingumo dydžiais, poveikio BVP augimui, vidutinės metinės pakoreguotos struktūrinės pastangos per laikotarpį sudarys 1,1 % BVP, tai yra mažiau nei Tarybos rekomenduotas 1 % BVP fiskalinių priemonių metinis vidutinis dydis,

                           —

                           diskrecinių konsolidavimo priemonių, kurių imtasi laikotarpiu nuo 2009 m. išankstinės biudžeto ataskaitos iki 2014 m. rudens ataskaitos, apskaičiuotas kaupiamasis dydis nuo 2010–2011 m. iki 2014–2015 m. sudaro maždaug 3,5 % BVP,

                           —

                           valdžios sektoriaus bendroji skola per PDP laikotarpį toliau didėjo ir 2014–2015 m. pasiekė 88,4 % BVP. Šį skolos santykio blogėjimą iš esmės lėmė nominalus deficitas, taip pat intervencinės priemonės finansų sektoriuje;

               (9)

            dėl šių veiksnių galima daryti išvadą, kad, nepaisant nustatytos ir įgyvendinamos fiskalinio konsolidavimo programos, JK neištaisė perviršinio deficito ne vėliau kaip 2014–2015 m. Be to, JK nesilaikė 2009 m. gruodžio 2 d. Tarybos rekomenduoto 1
                   % vidutinio fiskalinių priemonių dydžio. Apskritai JK atsakas į 2009 m. gruodžio 2 d. Tarybos rekomendaciją pagal SESV 126 straipsnio 7 dalį buvo nepakankamas,
         PRIĖMĖ ŠĮ SPRENDIMĄ:
   1 straipsnis
   Jungtinė Karalystė nesiėmė veiksmingų priemonių, kuriomis būtų atsižvelgiama į 2009 m. gruodžio 2 d. Tarybos rekomendaciją.
   2 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.

      Priimta Liuksemburge 2015 m. birželio 19 d.

            Tarybos vardu

            Pirmininkas

         J. REIRS

      (1)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (2)  2008 m. liepos 24 d. Tarybos sprendimas 2008/713/EB dėl perviršinio deficito Jungtinėje Karalystėje (OL L 238, 2008 9 5, p. 5).

      (3)  Visus su JK perviršinio deficito procedūra susijusius dokumentus galima rasti http://ec.europa.eu/economy_finance/economic_governance/sgp/deficit/countries/uk_en.htm

      (4)  2009 m. balandžio 27 d. Tarybos sprendimas 2009/409/EB, kuriuo pagal Sutarties 104 straipsnio 8 dalį nustatoma, ar Jungtinė Karalystė ėmėsi veiksmingų priemonių atsižvelgdama į 2008 m. liepos 8 d. Tarybos rekomendaciją pagal Sutarties 104 straipsnio 7 dalį (OL L 132, 2009 5 29, p. 11).